Dinastija Nasrija

Dinastija Nasrija
بني نصر (Bni Nasar)ħolqa=https://en.wikipedia.org/wiki/File:Coat_of_Arms_of_Nasrid_Granada_(modern_emblazonment).svg|207x207pxDar ġeniturBnu ĦażraġPajjiżImaret Għarnata (Emirat ta' Granada)Imwaqqfa1232 W.K.; 792 snin ilu (1232)FundaturMuħammed I ta' GranadaĦakkiem l-aħħarMuħammed XII ta' GranadaDepożizzjoni2 Jannar 1492; 532 snin ilu (Trattat ta' Granada)
Id-dinastija Nasrija (Għarbi: بنو نصر, b'ittri Latini: Banū Naṣr, "Ulied Nasar" jew النصريون, b'ittri Latini: an-Nasrijūn, "in-Nasrin" jew بنو الأحمر, b'ittri Latini: Banū al-Aħmar, "Ulied l-Aħmar"; Spanjol: Nazarí; Ingliż: Nasrid dynasty) kienet dinastija Għarbija li ħakmet l-Emirat ta’ Granada mill-1232 sal-1492. Kienet l-aħħar dinastija Misilma fil-Peniżola Iberika. Tlieta u għoxrin slaten ħakmu Granada mit-twaqqif tad-dinastija fl-1232 minn Muħammed I sat-2 ta’ Jannar 1492, meta Muhammad XII ċeda l-artijiet kollha lil Isabella I ta’ Kastilja. Illum, l-aktar evidenza viżibbli tad-dinastija Nasrija hija l-kumpless tal-palazz ta' l-Ħamra (Alhambra) mibni taħt ir-renju tagħhom.

 Sfond storiku 
Id-dinastija mwaqqfa minn Muħammed I ta' Granada kellha territorju li kien jinkludi Granada, Jaén, Almería, u Málaga. Valencia, Játiva, u Jaén ġew maħkuma mill-Insara matul il-kampanji tar-Reconquista u fil-biċċa l-kbira, in-Nasrin saru vassalli li jħallsu ġieħ mill-1243. Granada kompliet bħala ċentru tal-kultura Iżlamika. In-Nasrin aktar tard iffurmaw alleanzi mal-Marinin tal-Marokk.

Snajja n-Nasrin bħax-xogħol tat-tessuti bħall-overglaze taċ-ċeramika użaw tekniki mis-seklu 9 f'Bagdad u ġew applikati biex jagħmlu tleqqija, l-ewwel f'Málaga, Murcia, u Almería, u mbagħad sas-seklu 15 f'Manises. Dan l-istil ta' fuħħar prodott l-ewwel taħt il-patroċinju Mislem, imbagħad uasranienza l-istil aktar tard ta' ċeramika Taljana ikkulurita u igglejżjata magħrufa bħala maiolica. Matul is-seklu 14, in-Nasrin huma nnotati għall-arkitettura tal-palazz tagħhom bħall-Alhambra, li kienet prodott tal-isforzi ta' Ismagħel I u Muħammed V."The Art of the Nasrid Period (1232–1492)". Metropolitan Museum of Art. Retrieved 17 September 2019.

Fl-1469, Ferdinandu II ta' Aragona żżewweġ lil Isabella I ta' Kastilja, u dan irriżulta fl-għaqda tar-renji Kristjani ta' Kastilja u Aragona. Il-monarki kellhom kawża komuni biex jirbħu l-aħħar renju Mislem fil-Peniżola Iberika. Matul iż-żmien li l-Insara kienu qed iniedu kampanja kontra l-Emirat ta’ Granada li effettivament ittemm id-dinastija Nasrija, in-Nasrin kienu impenjati fi gwerra ċivili fuq it-tron ta' Granada. Meta Bu l-Ħasan Għali, Sultan ta' Granada, tkeċċa minn ibnu Muħammed XII, Bu l-Ħasan Għali rtira lejn Málaga u faqqgħet gwerra ċivili bejn il-fazzjonijiet kompetituri. L-Insara ħadu vantaġġ sħiħ minn dan u komplew jaqbdu fortizzi Misilmin. Muħammed XII inqabad mill-forzi Kristjani fl-1483 f'Lucena, Córdoba. Inħeles wara li ħalef lealtà lil Ferdinandu II ta' Aragona u Isabella I ta' Kastilja. Bu l-Ħasan Għali finalment abdika b'favur għal ħuh Muħammed XIII, Sultan ta' Granada, magħruf bħala ż-Żagħal (il-Qalbieni), u kompliet ġlieda għall-setgħa ma' Muħammed XII. Iż-Żagħal rebaħ fil-ġlieda ta' ġewwa iżda kien sfurzat li jċedi lill-Insara. Muħammed XII ċeda Granada lil Ferdinandu u Isabella fl-1492 u ngħata sjieda fil-muntanji Alpujarras, iżda minflok ħa kumpens finanzjarju mill-kuruna Spanjola biex titlaq mill-Peniżola Iberika. Il-bqija tal-popolazzjoni Misilma ngħatat l-istatus ta' mudéjar."The Art of the Nasrid Period (1232–1492)". Metropolitan Museum of Art. Retrieved 17 September 2019.

 Nisel 
Id-dinastija Nasrija kienet imnissla mit-tribù Għarbi ta' Bnu Ħażraġ, u ddikjarat dixxendenza diretta tal-irġiel minn Sagħad bin Għubada, ir-rejjes it-tribù u wieħed mis-sħab tal-profeta Iżlamiku Muħammed.

 Siġra tal-familja 
Is-siġra tal-familja hawn taħt turi r-relazzjoni ġenealoġika bejn kull sultan mid-dinastija Nasrin. Jibda bl-antenat komuni tagħhom, Jusuf l-Aħmar. Il-bniet jitħallew barra, bħalma huma wlied subien li d-dixxendenti tagħhom qatt ma ssaltan. Matul żminijiet ta' pretensjonijiet rivali għat-tron, is-siġra tal-familja ġeneralment tirrikonoxxi lis-sultan li kkontrolla l-belt ta' Granada stess u l-palazz tal-Alhambra.

 Ċitazzjonijiet 

 Referenzi ġenerali u ċċitati 











Kategorija:Articles containing Arabic-language text
Kategorija:Spanja
Kategorija:Storja Iżlamika
Kategorija:Dinastiji Iżlamiċi
Kategorija:Dinastiji Għarab
Kategorija:Andalus
Kategorija:Granada